1.5.2014. Službeni list Europske unije L 130/39 PROVEDBENA UREDBA KOMISIJE (EU) br. 442/2014 od 30. travnja 2014. o izmjeni Uredbe (EZ) br. 1235/2008 u pogledu zahtjeva za uključenje na popis priznatih trećih zemalja u svrhu ekvivalentnosti u odnosu na uvoz ekoloških proizvoda (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 ('), a posebno njezin članak 33. stavak 2. i članak 38. točku (d), budući da: (1) — Uredbom Komisije (EZ) br. 1235/2008 (*) utvrđuju se detaljna pravila u vezi s postupkom za priznavanje trećih zemalja u svrhu ekvivalentnosti u skladu s člankom 33. stavkom 2. Uredbe (EZ) br. 834/2007. (2) _ Vijeće Europske unije u svojim zaključcima o ekološkom uzgoju s 3237. sastanka Vijeća o poljoprivredi i ribar- stvu održanog 13. i 14. svibnja 2013. potiče Komisiju da poboljša postojeće mehanizme za olakšavanje međuna- rodne trgovine ekološkim proizvodima i zahtijeva uzajamnost i transparentnost u svim trgovinskim sporazu- mima. (3) — Aktualnom revizijom pravnog okvira za sektor ekološke proizvodnje otkriveni su nedostaci postojećeg sustava priznavanja trećih zemalja u svrhu ekvivalentnosti. Većinu režima ekvivalentnosti koje je Komisija potpisala s trećim zemljama, Europska komisija jednostrano je provela i pritom nije pridonosila promicanju jednakih uvjeta. Utvrđeno je da bi se priznavanje ekvivalentnosti s trećim zemljama trebalo uspostaviti međunarodnim sporazu- mima. Kako bi se promicali jednaki uvjeti, transparentnost i pravna sigurnost, s postojećeg bi sustava priznavanja trećih zemalja u svrhu ekvivalentnosti temeljenog na režimima ekvivalentnosti stoga trebalo prijeći na sustav temeljen na uravnoteženim međunarodnim sporazumima. (4) — Kako bi se olakšao prijelaz na novi sustav priznavanja temeljen na međunarodnim sporazumima, primjereno je odrediti krajnji rok za dostavu novog zahtjeva za uključenje na popis predviđen člankom 7. Uredbe (EZ) br. 1235/2008 i utvrđen u Prilogu III. toj Uredbi. Zahtjevi koji pristignu nakon tog roka ne bi se trebali prihvatiti. (5) — Uredbu (EZ) br. 1235/2008 treba stoga na odgovarajući način izmijeniti. (6) — Mjere predviđene ovom Uredbom u skladu su s mišljenjem regulatornog Odbora za ekološku proizvodnju. DONIJELA JE OVU UREDBU: Članak 1. Članak 8. stavak 1. Uredbe (EZ) br. 1235/2008 zamjenjuje se sljedećim: ,1. — Komisija razmatra treba li uključiti treću zemlju na popis predviđen člankom 7. nakon što od predstavnika dotične treće zemlje primi zahtjev za uključenje, pod uvjetom da je zahtjev dostavljen do 1. srpnja 2014." (') SLL 189, 20.7.2007., str. 1. () Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja (SL L 334, 12.12.2008., str. 25.).